Tulkarem

Tulkarem (; ) Zisjordaniako hiria da. Palestinako Estatistika Bulego Zentralaren arabera, 2017an 64.532 biztanle zituen. 1993ko Osloko Hitzarmenaz geroztik Palestinaren menpe dagoen hiria da. Mendebaldean Netanya israeldar hiria eta ekialdean Nablus eta Jenin palestinarrak ditu.

 Klima 

 Demografia 
Britainiar Mandatuko agintariek antolatutako 1922ko Palestinako zentsuaren arabera, Tulkaremek 3.350 biztanle zituen: 3.109 musulman, 208 kristau, 23 judu, 7 samariar, bahá'í bat eta druzo bat. 1931ko zentsuaren garaian, 4.827 biztanle zituen: 4.540 musulman, 255 kristau, 18 judu, 6 samariar eta druzo bat.

1967ko zentsuan, Tulkarem hiriak 10.255 biztanle zituen, eta aldiriak 5.020: Dhinnaba 1.342, Irtah 925, Shuweikah 2.332 eta Khirbet Jarrad 128, guztira 20.002. Biztanle gehienak musulmanak ziren, 103 kristauko komunitatea bazen ere.

Palestinako Estatistika Bulego Zentralak 1997an egindako lehen zentsuan, Tulkaremek 33.921 biztanle zituen eta iheslarien esparruak 5.884 biztanle. Palestinako iheslariak hiriko biztanleen %31,4 eta kanpamenduko biztanleen % 94 ziren. Biztanleen % 50.7 gizonezkoak ziren eta % 49.3 emakumezkoak. Erdia baino gehiago (% 52,2) 20 urtetik beherakoa zen, % 44,5 20 eta 64 urte bitartekoa eta % 4,1 64 urtetik gorakoa.

2007ko Palestinako Estatistika Bulego Zentralaren zentsuan Tulkarem hiriak 51.300 biztanle zituen, eta iheslarien esparruak 10.641. % 50,3 gizonezkoak ziren eta % 49,7 emakumezkoak.

Gaur egun ia biztanle guztiak musulmanak dira. 1967an Israelek hiria okupatu aurretik, 1.000 kristau inguru Tulkaremen bizi ziren, baina gutxi gorabehera komunitatearen erdiak emigratu zuen gerraren ostean, eta gainerako kristau gehienak geroago emigratu zuten. Bi familia kristauek Tulkaremen bizitzen jarraitzen dute, familia zabal bereko parte direnak. San Jurgiri eskainitako eliza ortodoxo bat dago hirian.

+UrteaMotaBiztanleria1548Zentsua1.0401596Zentsua9681860 hamarkadaKalkulatua1.0001922Zentsua3.3501931Zentsua4.5401945Zentsua8.0901961Zentsua11.4011967Zentsua20.0021997Zentsua39.8052007Zentsua61.9412017Zentsua64.532

 Ekonomia 
1948ko gerra baino lehen, nekazaritza sektorea garrantzitsua zen Tulkaremen. Alea, oliba eta fruituak, batez ere angurriak, ziren inguruko lurretan lantzen ziren nekazaritza-produktu nagusiak.

 Alkateak 

 Herri senidetuak 


 Tulkaremdar ezagunak 
 Abdul-Ghani Al-Karmi (1906-1974), politikaria
 Abu Salma (1909-1980), poeta
 Akram Al-Ashqar (j. 1982), zinema zuzendaria
 Ameen Nayfeh (j. 1988), zinema zuzendaria
 Bassam Lotfi (1940-2022), aktorea
 Ekrem Akurgal (1911-2002), arkeologoa
 Georgette Rizk (1925-2018), ekintzailea
 Hasan Karmi (1905-2007), hizkuntzalaria
 Khaled Abu Toameh (j. 1963), kazetaria
 Mahmoud Al-Karmi (1889-1939), idazlea
 Mar'i al-Karmi (1580-1624), teologoa
 Rania Jordaniakoa (j. 1970), erregina
 Sanaa Alsarghali (j. 1987), irakaslea
 Zuhair Al-Karmi (1921-2009), kazetaria.

 Erreferentziak 

 Ikus, gainera 
 Tulkaremgo Gobernazioa

 Kanpo estekak 

 Webgune ofiziala

Kategoria:Zisjordaniako udalerriak